CELEX: 62018CA0346
Language: lt
Date: 2019-11-07 00:00:00
Title: Byla C-346/18 P: 2019 m. lapkričio 7 d. Teisingumo Teismo (šeštoji kolegija) sprendimas byloje Rose Vision, SL/Europos Komisija (Apeliacinis skundas – Europos Sąjungos finansuojami projektai mokslinių tyrimų srityje – 2007 – 2013 m. septintoji bendroji mokslinių tyrimų ir technologijų plėtros programa – Dotacijų susitarimai dėl projektų „FIRST“, „FutureNEM“, „sISI“, „4NEM“ ir „SFERA“ – Auditas, kurį atlikus konstatuoti tam tikrų projektų įgyvendinimo pažeidimai – Europos Komisijos sprendimai sustabdyti mokėtinas sumas, susijusias su kitais projektais – Ieškinys dėl žalos atlyginimo ir panaikinimo)

13.1.2020   
            
            
               LT
            
            
               Europos Sąjungos oficialusis leidinys
            
            
               C 10/11
            
         
      2019 m. lapkričio 7 d. Teisingumo Teismo (šeštoji kolegija) sprendimas byloje Rose Vision, SL/Europos Komisija
      (Byla C-346/18 P) (1)
      
      (Apeliacinis skundas - Europos Sąjungos finansuojami projektai mokslinių tyrimų srityje - 2007 - 2013 m. septintoji bendroji mokslinių tyrimų ir technologijų plėtros programa - Dotacijų susitarimai dėl projektų „FIRST“, „FutureNEM“, „sISI“, „4NEM“ ir „SFERA“ - Auditas, kurį atlikus konstatuoti tam tikrų projektų įgyvendinimo pažeidimai - Europos Komisijos sprendimai sustabdyti mokėtinas sumas, susijusias su kitais projektais - Ieškinys dėl žalos atlyginimo ir panaikinimo)
      (2020/C 10/13)
      Proceso kalba: ispanų
      
         Šalys
      
      
         Apeliantė: Rose Vision, SL, atstovaujama advokato J.J. Marín López
      
         Kita proceso šalis: Europos Komisija, iš pradžių atstovaujama R. Lyal, J. Estrada de Solà, P. Rosa Plaza ir M. Siekierzyńska, vėliau – R. Lyal, J. Estrada de Solà ir M. Siekierzyńska, padedamų advokato J. Rivas
      
         Rezoliucinė dalis
      
      
                  1.
               
               
                  Panaikinti 2018 m. kovo 8 d. Europos Sąjungos Bendrojo Teismo sprendimą Rose Vision/Komisija (T-45/13 RENV ir T-587/15, nepaskelbtas Rinkinyje, EU:T:2018:124), kiek jo 160 punkte Bendrasis Teismas nusprendė, kad, remiantis SESV 340 straipsnio pirma pastraipa, negalima konstatuoti su sutartiniais santykiais susijusios žalos, kurią ieškovė būtų patyrusi dėl Bendrųjų sąlygų, kurios yra Rose Vision SL ir Europos Komisijos pasirašytų susitarimų dėl septintosios bendrosios programos, priimtos 2006 m. gruodžio 18 d. Europos Parlamento ir Tarybos sprendimu Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.), sudedamoji dalis, II.22 punkto 1 dalies pažeidimo.
               
            
                  2.
               
               
                  Atmesti likusią apeliacinio skundo dalį.
               
            
                  3.
               
               
                  Konstatuoti, kad Europos Komisija pažeidė susitarimą dėl dotacijos projektui „FutureNEM“, kiek tai susiję su audito 11-INFS-025 konfidencialumu.
               
            
                  4.
               
               
                  Rose Vision SL padengia savo ir pusę Europos Komisijos bylinėjimosi apeliacinėje ir pirmojoje instancijose patirtų išlaidų.
               
            
         (1)  OL C 268, 2018 7 30.